OpenLLM-France/wikimedia huggingface dataset:
# Alexander Puixkin (ballarí)

Alexander Ivànovitx Puixkin (en rus: Алекса́ндр Ива́нович Пу́шкин; 7 de setembre de 1907 — 20 de març de 1970) fou un ballarí de ballet i mestre de ballet rus. Entre els seus alumnes s'hi troben Askold Makarov, Nikita Dolgushin, Oleg Vinogràdov, Mikhaïl Baríxnikov and Rudolf Nuréiev.
A la pel·lícula de 2018 El corb blanc, que narra la vida del seu alumne Rudolf Nuréiev des de la infantesa fins a la seva defecció de la Unió Soviètica, és interpretat per Ralph Fiennes.

## Referències

* ↑ «Александр Пушкин (II)» (en rus). kino-teatr.ru. [Consulta: 3 abril 2020].
* ↑ Oltra, Xavi. «The white crow». La República, 10-05-2019. [Consulta: 3 abril 2020].
# Mount Pleasant (Texas)

Mount Pleasant és una població dels Estats Units a l'estat de Texas. Segons el cens del 2000 tenia 13.935 habitants,4.558 habitatges, i 3.208 famílies. La densitat de població era de 429,4 habitants/km².

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Mount Pleasant». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Mount Pleasant». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# John Bellenden Ker Gawler

John Bellenden Ker Gawler (John Bellenden Ker-Gawler) (1764, Ramridge, Andover - juny de 1842, íd) va ser un botànic i escriptor anglès.
Obté el canvi de nom per un permís reial del 5 de novembre de 1804 com a "Ker Bellenden", però continuarà sempre signant "Bellenden Ker".

## Algunes publicacions

* Recension Plantarum (1801)
* Select Orchideae (ca. 1816)
* Iridearum Genera (1827)
* Archaeology of Popular Phrases and Nursery Rhymes (1.er tom 1837; 2n volum 1840)
La seva obra de cançons infantils en anglès, en quatre volums que, en realitat, ho va escriure en baix saxó, una hipotètica forma de l'holandès. En traduir-ho novament a l'anglès, va revelar una particular tendència a l'anticlericalisme.
Edita la revista Botanical Register de 1815 a 1824

## Honors
### Eponímia
#### Gènere botànic

Robert Brown (1773-1858) li dedica en el 1810 Bellendena de la família de les proteàcies.

#### Espècies

* (Eriospermaceae) Eriospermum bellendenii Sweet
* (Iridaceae) Geissorhiza bellendenii MacOwan
* (Iridaceae) Ixia bellendenii (Sweet) N.E.Br.
* (Iridaceae) Moraea bellendenii (Sweet) N.e.br.
* (Iridaceae) Vieusseuxia bellendenii Sweet

#### Geografia

L'Estat de Queensland, a Austràlia, va donar el seu nom al segon cim més alt de la regió, Mount Bellenden Ker, que resulta, també, la més plujosa d'Austràlia. A la mateixa zona, se li va assignar posteriorment el nom a la Serralada Bellenden Ker.

## Font

* Ray Desmond. 1994. Dictionary of British and Irish Botanists and Horticulturists including Plant Collectors, Flower Painters and Garden Designers. Taylor & Francis, & The Natural History Museum (Londres)L'abreviació botànica estandarditzada per citar un tàxon descrit per aquest autor és Ker Gawl.

## Referències

* ↑ «Archaeology of Popular Phrases and Nursery Rhymes» (en anglès), 16-12-2009.
* ↑ «Archaeology of Popular Phrases and Nursery Rhymes. Vol. 2» (en anglès), 16-12-2009.
* ↑ Carpenter, Humphrey; Mari Prichard. Oxford University Press. The Oxford Companion to Children's Literature, 1984, p. 290. ISBN 978-01-9211-582-9.
* ↑ Hort. Brit. [Sweet] 420 1826 (IK)
* ↑ J. Linn. Soc. Bot. xxv. 1896 393; et Baker, Handb. Irid. 1892 156 (IK)
* 1 2 Bull. of Miscellaneous Information, Kew 1929 (APNI)
* ↑ Hort. Brit. [Sweet] 395 1826 (IK)
* ↑ Es poden consultar els tàxons descrits per aquest autor a International Plant Names Index (anglès)
* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).

## Enllaços externs

* [anglès http://viaf.org/viaf/56465795/#Ker,_John_Bellenden,_1765?-1842]
* «Bibliografia relacionada amb John Bellenden Ker Gawler» (en alemany). Al catàleg de la Biblioteca Nacional d'Alemanya.
# La Roureda (Santa Margarida de Montbui)

La Roureda és una muntanya de 458 metres que es troba al municipi de Santa Margarida de Montbui, a la comarca de l'Anoia.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Francisco González

Francisco González o Paco González és el nom dels següents personatges:
* Francisco González Amadiós (Vigo, 1926-1997), polític gallec
* Francisco González de Bassecourt (Iruña, 1726 - Carabanchel, Madrid, 1793), comte de l'Asalto, militar espanyol d'origen flamenc i capità general de Catalunya
* Francisco González Chermá (Castelló de la Plana, 1832 - 1896), empresari, periodista i polític
* Francisco González Díaz o Paco González (Sevilla, 1939), sindicalista
* Francisco González Galán (La Corunya, 1897 - La Corunya, 1976), futbolista gallec
* Francisco González González (Madrid, 1966), periodista esportiu
* Francisco González Ledesma (Barcelona, 1927), escriptor i periodista
* Francisco González Mije (Sevilla, 1978), futbolista andalús
* Francisco González Sanchis (Benifaió, 1914 – 2007), motorista valencià
* Francisco González (tennista)
* Francisco González Sarrià (Alcoi, 1959), cantant valencià
* Francisco Javier González Peña, futbolista andalús
* Francisco Javier González Pérez (Carreira, La Corunya, 1969), futbolista
* Francisco Javier González Urruticoechea, més conegut com a Urruti, exporter de futbol basc
# Sendoa Agirre Basterretxea

Sendoa Agirre Basterretxea (Erandio, 31 de desembre de 1975) és un exfutbolista basc que jugava en la posició de migcampista.

## Carrera esportiva

Sendoa és un futbolista bilbaí format a l'Athletic Club. Va jugar en el Bilbao Athletic dues temporades amb tres cessions a Zorroza, Gernika Club i SD Eibar. La temporada 2001/02 va jugar a gran nivell en el Barakaldo CF que es va proclamar campió del seu grup de Segona "B". Posteriorment va jugar 4 temporades a l'Alacant CF equip en què es va convertir en capità i referent en uns anys daurats de l'equip alacantinista. El 2006 va fitxar per l'Hèrcules CF, i el 2011 pel Deportivo Alavés.

## Referències

* ↑ La Voz de Asturias. «El Sporting se fija en Sendoa como posible recambio de Juan», 13 d'abril de 2006.
* ↑ El Correo. «Real y Athletic, a la cabeza de los 18 equipos que le cedieron un total de 87 jugadores», 25 de juny de 2006.
* ↑ «El Hércules es inteligente al no vender ascenso, pero la gente que ha fichado es de primer nivel» (en castellà). Diario Información, 12-07-2011. [Consulta: 19 gener 2013].
* ↑ «Barroso confía en que "Sendoa Aguirre sea el referente"» (en castellà), 21-07-2011. [Consulta: 19 gener 2013].
# Milo (pel·lícula)

Milo és una pel·lícula estatunidenca dirigida per Pascal Franchot, estrenada l'any 1998. Ha estat doblada al català.

## Argument

A una tranquil·la ciutat, quatre joves presencien el brutal assassinat d'una de les seves companyes de classe a les mans de Milo, un misteriós noi que viu a l'altre costat de la ciutat. Després de l'assassinat, el pare de Milo diu haver trobat al seu fill mort al riu. Setze anys després, les quatre noies segueixen encara obsessionades per la mort de llur amiga i l'esgarrifosa visió de l'assassí. Es tornen a trobar a les noces d'una d'elles a la petita ciutat del trauma de llur infància. Claire Mullins, professora, accepta un treball en la població. En menys d'una setmana, les altres tres noies són assassinades. Claire comença a obsessionar-se amb la reaparició del demoníac Milo. Està segura que no es va ofegar quan era nen i, potser Milo, ha reprès el seu setge.

## Repartiment

* Jennifer Jostyn: Clara Mullins
* Antonio Fargas: Kelso
* Asher Metchik: Milo Jeeder
* Paula Cala: Marian
* Richard Portnow: Tinent Parker
* Vincent Schiavelli: Dr. Matthew Jeeder
* Maya McLaughlin: Abigail Scott
* Walter Olkewicz: Jack Wyatt
* Jordan Warkol: Evan

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Milo». [Consulta: 13 febrer 2018].
* ↑ «Milo».
# Màlie Kriuki

Màlie Kriuki (en rus: Малые Крюки) és un poble de l'óblast de Kursk, a Rússia, que en el cens del 2010 tenia 393 habitants. Pertany al districte rural d'Oboian.

## Referències

* ↑ «Bogatyrëvo». GeoNames. [Consulta: 6 abril 2019].
# Jean-Claude Genty

Jean-Claude Genty (Lancé, 17 de desembre de 1945) va ser un ciclista francès, que fou professional entre 1968 i 1971. Dels seus èxits esportiu destaquen les victòries d'etapa a la Volta a Catalunya i al Critèrium del Dauphiné Libéré.

## Palmarès

* 1967
** 1r al Tour de Loir-et-Cher
* 1969
** 1r al Omloop van het Waasland
* 1970
** Vencedor d'una etapa al Critèrium del Dauphiné Libéré i 1r a la Classificació de la Muntanya
* 1971
** Vencedor d'una etapa de la Volta a Catalunya
* 1973
** Vencedor d'una etapa al Critèrium del Dauphiné Libéré

### Resultats al Tour de França

* 1971. 39è de la classificació general
* 1972. 64è de la classificació general
* 1972. 27è de la classificació general

### Resultats a la Volta a Espanya

* 1970. 46è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Langgletscher

La Langgletscher és una glacera de 6 km de longitud situada a la vall del Lötschental, al sud dels Alps Bernesos, al cantó del Valais, a Suïssa.
La glacera es divideix en dos braços. El més gran de tots dos porta el nom d'Aengletscher i es troba al flanc sud del Mittaghorn, a una altitud de 3.890 m i baixa sobre una amplada de més d'un quilòmetre de mar de gel amb un fort pendent cap al Sud.
La segona branca comença al llarg del Lötschenlücke, un pas de gel a 3.153 m d'altitud i baixa per la cara nord del Schinhorn en direcció nord-oest.
A la seva part inferior, el Langgletscher té només uns 500 m d'amplada. El mar de gel s'atura a uns 2.500 m on forma el riu Lonza que després baixa per la vall del Lötschental per desembocar al Roine.
El refugi de muntanya Hollandiahuette fundat pel Club alpí suís es troba a 3.240 m d'altitud sobre l'esperó rocós de Anengrat que separa el Langgletscher de la glacera d'Aletsch a l'est.

## Referències

* ↑ «Factsheet | Gletschermessnetz Schweiz GLAMOS» (en alemany estàndard suís). [Consulta: 8 novembre 2020].
# Mount Pleasant (Utah)

Mount Pleasant és una població dels Estats Units a l'estat de Utah. Segons el cens del 2000 tenia 2.707 habitants.

## Demografia

Segons el cens del 2000, Mount Pleasant tenia 2.707 habitants, 884 habitatges, i 655 famílies. La densitat de població era de 370,6 habitants per km².
Dels 884 habitatges en un 40,7% hi vivien nens de menys de 18 anys, en un 62% hi vivien parelles casades, en un 7,6% dones solteres, i en un 25,9% no eren unitats familiars. En el 23,4% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,56.
Per edats la població es repartia de la següent manera: un 36,5% tenia menys de 18 anys, un 8,5% entre 18 i 24, un 22,7% entre 25 i 44, un 18,6% de 45 a 60 i un 13,8% 65 anys o més.
L'edat mediana era de 30 anys. Per cada 100 dones de 18 o més anys hi havia 97 homes.
La renda mediana per habitatge era de 33.603 $ i la renda mediana per família de 40.300 $. Els homes tenien una renda mediana de 32.697 $ mentre que les dones 17.279 $. La renda per capita de la població era de 13.630 $. Entorn del 7% de les famílies i el 9,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Pleasant». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Mount Pleasant». American Fact Finder. Oficina del Cens dels Estats Units, 12-01-2010.
# Corts de Montsó (1537)

Les Corts de Montsó de 1537 van ser presidides pel rei Carles I. Era President de la Generalitat Joan Pasqual. Varen ser convocades el 16 de juny.
Són les terceres corts de Carles I i s'aborden sota el mateix motiu principal: el cost molt alt de les hostilitats amb França i de la defensa de les agressions turques al mediterrani.
El manteniment de la seguretat marítima obligava a un treball constant de les drassanes catalanes amb la consegüent desforestació dels boscos del principat. Igual que va passar a les corts anteriors, els diputats es queixaren d'aquest fet.
En l'ordre polític, torna aparèixer el conflicte de competències. En aquest cas és contra l'Audiència que al fer processos de regalia per condemnar bandolers, impedia que aquestos fossin jutjats d'altres delictes comessos contra la Generalitat, perdent, de facto, l'autoritat i el respecte.

## Bibliografia

* Història de la Generalitat de Catalunya i els seus Presidents. Barcelona: Enciclopèdia Catalana, 2003. Vol. 2. ISBN 84-412-0885-9
# Enric I de Tirol

Enric I de Tirol (+ 14 de juny de 1190) fou comte de Tirol, fill de Bertold I de Tirol i d'Agnès d'Ortenburg, i germà i successor (1180/1181) de Bertold II de Tirol, amb el que potser va estar associat durant el seu govern. Mort el seu germà va governar sol i fou també vogt del bisbat de Trent (càrrec que abans tenia sol el seu germà). Va morir el XVIII de les calendes de juliol (14 de juny de 1190) segons la necrològica de Wilten.
Es va casar en primeres noces amb Agnès de Wangen, filla d'Alberó de Wangen i de Burgeis; quan va enviudar Agnès es va casar en segones noces amb Meinard III d'Abensberg, comte de Rottenegg (+1237). Enric i Agnès van tenir quatre fills:
* Albert IV de Tirol (+ 22 de juliol de 1253), successor del seu pare
* Una filla de nom desconegut, casada amb el comte Meinard II de Gorízia o Görz (que abans ja havia estat casat dues vegades)
* Agnès, casada amb el comte Enric II d'Eschenlohe (+ 1272) fill de Bertold II d'Echenlohe i d'Heilwiga de Leuchtenberg
* Matilde, casada amb el comte Bertold III d'Eschenlohe (+ 1260) fill de Bertold II d'Echenlohe i d'Heilwiga de Leuchtenberg

## Referències

* Genealogia
# Sender local

Un sender local identificat amb les sigles SL és un sender senyalitzat, de no més de 10 km, ubicat preferentment sobre camins tradicionals, sol ser circular i és utilitzat principalment per excursionistes i públic en general. Els senders locals són senyalitzats i mantinguts per les federacions excursionistes locals de cada tram i pels ajuntaments.

## Els Senders

Els Senders es classifiquen en tres grups:
* Els senders de gran recorregut, de més de 50 km i marcats amb els colors blanc i vermell.
* Els senders de petit recorregut, d'entre 10 i 50 km i marcats amb els colors blanc i groc.
* Els senders locals, de menys de 10 km i marcats amb els colors blanc i verd.

## Senyalització

Els senders locals se senyalitzen amb els colors verd i blanc. Dues ratlles horitzontals (de 15cm x 5cm), la de dalt blanca i la de baix verda indiquen la continuïtat del camí. Dues ratlles formant una "X" indiquen que la direcció és equivocada.

## Enllaços externs

* Federació d'Esports de Muntanya i Escalada de la Comunitat Valenciana Arxivat 2008-12-19 a Wayback Machine.
* Federació d'Entitats Excursionistes de Catalunya (FEEC) - Pàgina web de senders homologats de Catalunya
* Servei d'Informació de Senders Arxivat 2010-07-25 a Wayback Machine.
# Milo (Sicília)

Milo (sicilià Milu) és un municipi italià, dins de la ciutat metropolitana de Catània. L'any 2008 tenia 1.064 habitants. Limita amb els municipis de Giarre, Sant'Alfio i Zafferana Etnea.

## Administració

Llista d'alcaldes :
| Període | Identitat | Partit |
| 2005- | Giuseppe Messina | Forza Italia |
# Mugilogobius lepidotus

Mugilogobius lepidotus és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 2,6 cm de longitud total.

## Distribució geogràfica

Es troba a Sulawesi (Indonèsia).

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. 2001. A revision of the gobiid fish genus Mugilogobius (Teleostei: Gobioidei), and its systematic placement. Rec. West. Aust. Mus. (Suppl. Núm. 62):1-233.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Johan Jongkind

Johan Barthold Jongkind (Lattrop, 3 de juny de 1819 - rodalia de Grenoble, 9 de febrer de 1891) va ser un pintor i gravador neerlandès considerat com un dels precursors de l'impressionisme.

## Biografia

Estudià art a l'Escola de La Haia sota la tutela del pintor romàntic Andreas Schelfhout, realitzant els seus primers quadres seguint la pintura tradicional flamenca. El 1846, s'instal·là a París i esdevingué alumne d'Eugène Isabey. El 1855 es veié obligat a tornar a Holanda per problemes econòmics, i s'instal·là a Rotterdam. Tornà a París l'abril de 1860, i des d'aquell moment expressà la seva atracció per les marines durant les seves estades a la costa normanda a Le Havre, Sainte-Adresse, Honfleur o Trouville. Allà hi conegué n'Eugène Boudin i sobretot en Monet, qui reconegué amb sinceritat el seu deute amb l'artista holandès: "a ell li dec l'educació definitiva dels meus ulls".
Participà en el Saló dels Rebutjats el 1863 amb el quadre Ruïnes del castell de Rosemont, al costat del polèmic quadre de Manet Le déjeuner sur l'herbe (El dinar sobre l'herba), tots dos es troben actualment al Museu d'Orsay.
Els seus paisatges de Normandia, de canals i platges del Mar del nord, de les ribes del Sena, de París, i posteriorment de Grenoble, tradueixen en tons finament matisats la llum i l'ambient d'aquells llocs. Contràriament als impressionistes, realitzava els seus quadres en l'estudi després dels croquis i aquarel·les que dibuixava en exterior. De vegades repetia un mateix tema sota diverses llums o en diferents estacions (idea típicament impressionista que adoptaria posteriorment el seu amic Monet).
Jongkind va portar una vida desordenada i finalment, amb problemes psíquics (malenconia, paranoia) i alcohòlic, mor a l'asil de Saint-Égrève prop de Grenoble.
D'acord amb el que va manifestar Monet, l'obra de Corot, juntament amb la d'Eugène Boudin i la de Jongkind, estan en l'origen de l'impressionisme.

## Enllaços externs

* Jongkind, biografia i obra (anglès), (francès)
* Llista d'enllaços a quadres de Jongkind
* Johann Barthold Jongkind al Museu Thyssen-Bornemisza Biografia i obres
# Lake Shangrila

Lake Shangrila és una concentració de població designada pel cens dels Estats Units a l'estat de Wisconsin. Segons el cens del 2000 tenia 805 habitants.

## Demografia

Segons el cens del 2000, Lake Shangrila tenia 805 habitants, 299 habitatges, i 214 famílies. La densitat de població era de 425,8 habitants per km².
Dels 299 habitatges en un 31,4% hi vivien nens de menys de 18 anys, en un 57,5% hi vivien parelles casades, en un 10,4% dones solteres, i en un 28,1% no eren unitats familiars. En el 21,7% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,06.
Per edats la població es repartia de la següent manera: un 26,3% tenia menys de 18 anys, un 5,6% entre 18 i 24, un 31,3% entre 25 i 44, un 24,8% de 45 a 60 i un 11,9% 65 anys o més.
L'edat mediana era de 38 anys. Per cada 100 dones de 18 o més anys hi havia 103,8 homes.
La renda mediana per habitatge era de 65.977 $ i la renda mediana per família de 67.070 $. Els homes tenien una renda mediana de 47.083 $ mentre que les dones 35.972 $. La renda per capita de la població era de 24.606 $. Aproximadament el 5,2% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Shangrila» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Lake Shangrila». American Fact Finder. Oficina del Cens dels Estats Units, 12-01-2010.
# Mount Pulaski

Mount Pulaski és una població dels Estats Units a l'estat d'Illinois. Segons el cens del 2000 tenia 1.701 habitants.

## Demografia

Segons el cens del 2000, Mount Pulaski tenia 1.701 habitants, 696 habitatges, i 471 famílies. La densitat de població era de 576,1 habitants/km².
Dels 696 habitatges en un 29,5% hi vivien nens de menys de 18 anys, en un 56,3% hi vivien parelles casades, en un 8% dones solteres, i en un 32,2% no eren unitats familiars. En el 30% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,86.
Per edats la població es repartia de la següent manera: un 22,7% tenia menys de 18 anys, un 7,7% entre 18 i 24, un 24,1% entre 25 i 44, un 19,7% de 45 a 60 i un 25,8% 65 anys o més.
L'edat mediana era de 42 anys. Per cada 100 dones de 18 o més anys hi havia 81,6 homes.
La renda mediana per habitatge era de 38.750 $ i la renda mediana per família de 46.181 $. Els homes tenien una renda mediana de 37.941 $ mentre que les dones 22.250 $. La renda per capita de la població era de 18.616 $. Aproximadament el 4,3% de les famílies i el 5,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Pulaski». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Mount Pulaski». American Fact Finder. Oficina del Cens dels Estats Units, 12-01-2010.
# Cuccaro Monferrato

Cuccaro Monferrato és un municipi situat al territori de la província d'Alessandria, a la regió del Piemont (Itàlia).
Cuccaro Monferrato limita amb els municipis de Camagna Monferrato, Fubine, Lu, Quargnento i Vignale Monferrato.

## Galeria

* Església de la' Santissima Maria Assunta'
* Església de la 'Madonna della Neve'
* Ajuntament
* Museu 'Cristoforo Colombo'